நாட்டியம் என்பது பலர் நினைப்பது போல உடலை வளைத்து நெளித்து செய்யும் உடல் பயிற்சி அல்ல. அதில் வேதாந்த தத்துவங்களே அடங்கி இருக்கிறது. நமது தத்துவங்கள் எதை முக்கியமாக கருதுகிறது? மனிதன் என்ற ஜீவாத்மா இறைவன் என்ற பரமாத்மாவோடு இரண்டற கலக்கும் முக்தி நிலையையே பிரதானம் என்று கருதுகிறது. நாட்டியமும் பரமாத்மாவை பிரிந்து உழலும் ஜீவாத்மா பரமாத்வாவோடு இணைய வேண்டிய தவிப்பை வெளிபடுத்துவதையே தனது மூல வித்தாக கொண்டுள்ளது.